**Mohammad Razman bin Abdul Aziz** atau lebih dikenali sebagai **Aman Aziz** merupakan seorang penyanyi remaja yang menyanyikan lagu-lagu bergenrekan pop. Beliau mula menceburi industri seni suara setelah bergelar Naib Juara Akademi Fantasia Musim 11 pada tahun 2014. Lagu debut nyanyiannya berjudul "Without You" yang dicipta sepenuhnya oleh penyanyi dan komposer Awi Rafael berjaya melonjakkan nama beliau sebagai salah seorang penyanyi muda yang digemari ramai. Seiring itu, beliau juga berjinak-jinak dalam dunia lakonan.

Latar Belakang
--------------

Beliau dilahirkan pada 18 Oktober 1993 di Bukit Rambai, Klebang di negeri Melaka tetapi dibesarkan di Kerinchi, Bangsar South, Kuala Lumpur sehingga berusia 18 tahun sebelum kedua orang tuanya menetap di kampung mereka di Melaka. Bapa Aman, Abdul Aziz adalah seorang pesara perkilangan, manakala ibunya Rohani Baba adalah seorang suri rumah sepenuh masa yang mengusaha perniagaan menjahit secara kecil-kecilan. Aman adalah anak bongsu daripada 6 adik-beradik.

Aman menamatkan zaman persekolahan pada 2010 di Sekolah Menengah Kebangsaan Seri Pantai, Kuala Lumpur. Ketika di bangku persekolahan, beliau banyak menyertai kumpulan dikir barat dan kumpulan nasyid selain bergelar Pengerusi Persatuan Pancaragam Sekolah. Aman kemudian melanjutkan pelajaran dalam bidang seni reka grafik di Kolej Poly-Tech MARA Batu Pahat selama tiga tahun dengan memperolehi Diploma Seni Reka Grafik dengan kepujian Dekan.

Akademi Fantasia 2014
---------------------

Setelah menamatkan pengajian, Aman sempat bekerja sebagai pereka grafik di sebuah syarikat pengiklanan di Kuala Lumpur selama dua bulan. Pada bulan Jun 2014, Aman mencuba nasib secara suka-suka dalam ujibakat Akademi Fantasia Musim 11. Biarpun tebal dengan sikap pemalu, bakat Aman berjaya dilihat oleh para juri, penyanyi Nurul Wahab dan pemuzik Edrie Hashim dengan berbekalkan lagu "Let Her Go" dendangan Passenger. Seterusnya beliau lulus peringkat keempat bersama guru vokal Shafizawati Sharif dan guru lakonan Fatimah Abu Bakar. Dalam pertandingan itu, Aman bersaing dengan dua belas peserta lain yang kali ini dikemudi oleh penyanyi rock ternama Hattan sebagai pengetua. Aman merupakan satu-satunya peserta yang tidak mempunyai latar belakang dan pengalaman dalam bidang nyanyian, malahan penglibatannya boleh dikatakan bermula dari kosong. Masalah utama Aman ketika itu adalah akibat kekurangan pengalaman beraksi di pentas besar, dia terpaksa mengharungi kepayahan untuk membuat persembahan dengan yakin dan konsisten gara-gara perasaan gemuruh dan malu yang menebal selain sering mendapat lagu yang tidak sesuai dengan vokalnya.

Aman kekal selamat dari penyingkiran dari minggu pertama sehingga minggu kesembilan, biarpun saban minggu menerima kritikan yang agak keras daripada pengkritik tetap Ramli M.S. dan Raja Azura. Biarpun begitu, undian terhadap Aman tetap tinggi kerana semangat ingin belajar , tidak merungut, mempunyai kesabaran yang tinggi dan disiplin yang kuat ditonjolkan di dalam diari hingga meraih sokongan penonton dan mendapat pujian daripada guru vokal Siti Hajar dan guru komunikasi dan Bahasa Inggeris, Fatimah Abu Bakar. Pada akhir konsert akhir, beliau telah dinobatkan sebagai pemenang tempat kedua mengalahkan 3 finalis lain dan berada di belakang juara Firman Bansir dari Sabah. Mengakui apa yang dilakukannya hanya untuk membuat ibubapanya berbangga dengannya, Aman berjaya membawa pulang wang tunai berjumlah RM30,000 beserta sebuah kereta Perodua MyVi, pakej percutian ke Osaka Jepun untuk seorang tajaan HNH Tours, beserta trofi. Menariknya, sejak minggu pertama bertanding nama Aman sering menjadi sebutan di laman sosial, termasuk trending dalam Malaysia dan sedunia di laman Twitter selama beberapa kali termasuk pada malam konsert akhir. Kemenangan ini nyata mengejutkan ramai pihak namun Aman bukan saja berjaya menebus kesangsian itu apabila persembahan konsert akhirnya menunjukkan peningkatan yang drastik malahan lagu debutnya, "Without You" meraih perhatian positif pendengar  biarpun sebilangan pengamal media dan pemuzik tempatan tidak begitu mengalu-alukan kehadirannya dengan memberi komen yang tidak membina di laman sosial , sehingga berjaya menggondol naib juara AF2014.

### Persembahan di Akademi Fantasia

| Minggu | Lagu Tugasan | Penyanyi Asal | Nuansa | Keputusan |
| --- | --- | --- | --- | --- |
| Minggu 1 Konsert Pengenalan | "Andai Ku Tahu" | Kumpulan Ungu | Pop Ketuhanan | Kekal |
| Minggu 2 Tema Muzik 90-an | "More Than Words" | Kumpulan Extreme | Pop Akustik | Kekal / #6 |
| Minggu 3 Tema Hits Fantasia | "Hanya Kau Yang Mampu" | Aizat Amdan | Pop | Kekal / #3 |
| Minggu 4Tema Tribut Komposer | "Tak Pernah Berjumpa" | Kumpulan Forteen | Pop Reggae | Kekal / #6 |
| Minggu 5Tema Kerohanian | "PadaMu Ku Bersujud" | Afgan Syah Reza | Ketuhanan | Kekal |
| Minggu 6Tema Rock | "Itu Kamu" "Airmata Jernih" Medley | Kumpulan Estranged  Kumpulan Bumi Putra Rockers | Rock Alternatif Rock | Kekal / #6 |
| Minggu 7Tema Remy & Sally | "Tiada Kata Secantik Bahasa" | P. Ramlee | Pop Tradisional | Kekal / #3 |
| Minggu 8 Suku Akhir / Tema Pilihan Media | "Kasih Latifah" "Ku Merindu" (duet Nina Nadira) | Kumpulan Spider  Ella & Shah | Rock Ska  Pop Rock | Kekal / #5 |
| Minggu 9 Separuh Akhir | "Sedetik Lebih" "Kalau Cinta" (duet Masya) | Anuar Zain Aliff Aziz & Joanna | Balada  Pop Bubblegum | Kekal / #2 |
| Minggu 10 Konsert Akhir | "Mewangi" "Without You" | Akim Ahmad Lagu Baru ciptaan Awi Rafael | Pop  Pop | Naib Juara |
|

Perkembangan Kerjaya
--------------------

Aman memulakan kerjaya nyanyian dengan sambutan baik pendengar terhadap lagu debutnya "Without You" yang dimuatkan dalam album studio *AF2014 Hits*. Lagu tersebut menjadi viral di internet streaming sebelum mendapat perhatian stesen-stesen radio. Dalam masa dua minggu, video muzik lagu tersebut telah mencecah 200,000 tontonan. Pada 23 November 2014, lagu "Without You" berjaya memasuki carta Top 40 Era.fm di tangga ke 38 setelah dua minggu disiarkan oleh radio tersebut. Lagu tersebut juga berjaya tersenarai di tangga ke-54 sebagai Lagu Paling Popular 2014 menerusi program *Throwback 100 Era 2014* oleh Era.fm. 

Selain itu Aman juga dilamar untuk membintangi sebuah telefilem arahan pengarah Michael Ang berjudul "Cinta Suci Jadi Saksi", bergandingan bersama aktres popular Elfira Loy. Untuk percubaan pertama dalam dunia lakonan ini, Aman diberi watak utama sebagai mekanik. Ekoran perhatian yang luar biasa diterimanya pasca AF, nama beliau telah disenaraikan sebagai salah seorang daripada 10 artis baharu yang Astro Gempak simpulkan sebagai yang paling menyerlah untuk tahun 2014 .

Diskografi
----------

### Single

| Tahun | Judul Lagu | Kedudukan Tertinggi Carta | Album |
| --- | --- | --- | --- |
| Era | Muzik.fm | Baik Banget | Muzik-muzik | i-Tunes | Spotify | Hot 100 Era |
| 2014 | "Without You" | 13  | 3 | — | — | — | 5  | 54 | *AF2014 Hits* |
| 2015 | "Layang Layang" | — | — | — | — | — | — | — | *Aman Aziz* |
| 2017 | "Sulit" | 1 | 1 | — | 2 | — | 1 | — | *Sulit* |
| 2018 | "Terdetik Rindu"duet bersama Shiha Zikir | — | — | — | — | — | — | — | *OST Langsuir* |
| 2019 | "Bukan Lagi" | — | — | — | — | — | — | — | *Bukan Lagi* |
| 2021 | "Tunggu Lama" | — | — | — | — | — | — | — | *Tunggu Lama* |

### Video Muzik

| Tahun | Judul Lagu | Jumlah Tontonan (60 hari) | Akaun Youtube |
| --- | --- | --- | --- |
| 2014 | "Without You" | 1,200,000 | Astro Gempak |
|
| 2015 | "Layang-layang" | 2,200,000 | Astro Gempak |
|
| 2017 | "Sulit" | 7,000,000 | LMA Talent House |
| 2018 | "Terdetik Rindu" | &mdash | LMA Talent House |

### Konsert/Jejalah/Program TV

| Tahun | Judul | Saluran |
| --- | --- | --- |
| 2014 | Diari Akademi Fantasia 2014, Ep. 1 - 50 | Astro Ria |
| Konsert Akademi Fantasia 2014, Ep. 1 - 10 | Astro Ria |
| 2015 | Diari Fantasia, Ep. Istimewa Aman | Astro Ria |
| Diari Fantasia, Ep. Istimewa Firman | Astro Ria |
| Diari Fantasia, Ep. Cuti-cuti Hong Kong | Astro Ria |
| Projek Ceria bersama Zizan Razak | Astro Ceria |
|

Filmografi
----------

### Televisyen

| Tahun | Judul Telefilem | Pengarah | Watak | Saluran |
| --- | --- | --- | --- | --- |
| 2015 | "Cinta Suci Jadi Saksi" | Michael Ang | Aman | Astro Ria |
| "Ketupat Jantung Hati" | Michael Ang | Aman | Astro Ria |
| "Aku Benci Raya" | Michael Ang | Osman | Astro Ria |
|

| Tahun | Judul Siri TV | Pengarah | Watak | Saluran |
| --- | --- | --- | --- | --- |
| 2015 | "Dee - The Musical" | Michael Ang | Affandi (Episod 1.8) | Astro Ceria |
|

Pencapaian
----------

| Akademi Fantasia |
| --- |
| Tahun | Musim | Keputusan |
| 2014 | Akademi Fantasia Musim 11 | Menang Naib Juara |
|

| Anugerah MeleTOP Era |
| --- |
| Tahun | Kategori | Keputusan |
| 2015 | Artis Baharu Meletop | Tercalon |
|

| Anugerah Bintang Popular Berita Harian |
| --- |
| Tahun | Kategori | Keputusan |
| 2014 | Artis Baharu Lelaki Popular | Tercalon Peringkat Awal |
| 2018 | Penyanyi Lelaki Popular | Tercalon |

| Separuh Akhir Muzik Muzik |
| --- |
| Tahun | Karya | Keputusan |
| 2018 (AJL 33) | "Sulit" | Tercalon |
|

Rujukan
-------

1. ↑  (Inggeris) Uncovering uncut gems
2. ↑  "salinan arkib". Diarkibkan daripada yang asal pada 2014-11-30. Dicapai pada 2014-11-23.
3. ↑
4. ↑  (Inggeris)12 set for training in quarantine
5. ↑  (Inggeris) SHOWBIZ: Final showdown BY DENNIS CHUA - 9 NOVEMBER 2014 @ 8:00 AM
6. ↑  "salinan arkib". Diarkibkan daripada yang asal pada 2014-11-12. Dicapai pada 2014-11-12.
7. ↑
8. ↑  "salinan arkib". Diarkibkan daripada yang asal pada 2014-12-02. Dicapai pada 2014-11-23.
9. ↑
10. ↑
11. ↑
12. ↑  "salinan arkib". Diarkibkan daripada yang asal pada 2014-11-29. Dicapai pada 2014-11-21.
13. ↑

| * l
* b
* s
*Akademi Fantasia* |
| --- |
| 
* Episod
	+ Musim 1
	+ 2
	+ 3
	+ 4
	+ 5
	+ 6
	+ 7
	+ 8
	+ 9
	+ 10
	+ 11
	+ 12
	+ 13
* *Megastar*

 |
| Juara | 
* Vince Chong
* Zahid Baharuddin
* Mawi
* Faizal Ramly
* Mila Jirin
* Stacy
* Hafiz Suip
* Shahir Zawawi
* Hazama Azmi
* Faizul Sany
* Firman Bansir
* Sufi Rashid
* Amir Masdi

 |
| Naib juara | 
* Khai Wahi
* Linda Nanuwil
* Felix Agus
* Lotter Edwin
* Ebi Kornelis
* Riz Zaizizi
* Aril Pilus
* Adira
* Lena Haidir
* Azhael (duo)
* Aman Aziz
* Syamel

 |
| Alumni terkenal | 
* Nana Mahazan
* Rosma Sidik
* Burn Thevandran
* Azizi Mohamed
* Adam
* Asma Ghani
* Anding Indrawani
* Zarina Zainoordin
* Farah Anuar
* Bob Yusrizan
* Kaer Azami
* Marsha Milan
* Amylea Azizan
* Reza Mohamed
* Farhan Azizan
* Diddy Hirdy
* Zila Seeron
* Karen Tan
* Salima Habibi
* Nora Daud
* Haziq Rosebi
* Rich Gimbang
* Heliza Helmi
* Aizat Amdan
* Dafi
* Nubhan
* Nadia Hasnan
* Akim Ahmad
* Ayda Jebat
* Fyna Jebat
* Azhar Osman
* Raqib Majid
* Amir Jahari
* Nina Nadira
* Siti Saida
* Isyariana Che Azmi
* Jasper Supayah
* Ika Nabila
* Nonny Nadirah
* Shiha Zikir
* Hael Husaini
* Zizi Kirana
* Rubisa Tiasin
* Indah Ruhaila
* Nas Adila
* Amira Othman
* Aswad Jafar
* Velvet Lawrence Aduk
* Candy
* Erul Samah
* Isa Khan
* Ewal Ismail
* Ziha Salleh
* Eka Sharif
* Sam Nuhair
* Muna Shahirah
* Nabila Razali
* Shawal Ruslan
* Lufya Omar
* Ara Johari
* Fiza Thomas
* Adel Masidah
* Sharul Kamal

 |
| Lagu juara | 
* "Tak Ingin Kehilanganmu"
* "Milikku"
* "Aduh Saliha"
* "Lihatlah"
* "Persis Mutiara"
* "Aku Stacy"
* "Masih Jelas"
* "Kebahagian Dalam Perpisahan"
* "Cinta Teragung"
* "Sepasang Sayap"
* "Di Pintumu"
* "Kisah Dua Muka"

 |
| Rencana berkaitan | 
* Tenaga pengajar
* Penyertaan alumni di Anugerah Juara Lagu
* Lagu Misha Omar di Akademi Fantasia

 |
| 
* Kategori Kategori

 |